División política da illa.
O **conflito de Chipre** é un conflito en curso motivado pola invasión militar e a posterior ocupación turca (dende 1974) do terzo norte da illa, unha situación descrita e detallada en numerosas resolucións das Nacións Unidas. Malia que a República de Chipre é recoñecida como o único e lexítimo estado, soberano sobre toda a illa, o norte está gobernado de facto pola administración autodeclarada da República Turca do Norte de Chipre que é defendida polas Forzas Armadas de Turquía.

Nun comezo, coa anexión da illa polo Imperio Británico dende o Imperio Otomán, o "conflito de Chipre" foi identificado como unha disputa entre a poboación de Chipre e a Coroa Británica e a loita dos chipriotas pola súa autodeterminación. Porén, a disputa converteuse, baixo a administración británica, nun conflito étnico entre os turcos e os gregos insulares. As implicacións internacionais da disputa superaron as fronteiras da illa de Chipre e incluíron ós poderes baixo o Acordo de Londres e Zúric (Turquía, Grecia e o Reino Unido), as Nacións Unidas e a Unión Europea, e (non oficialmente) os Estados Unidos.

O Golpe de Estado en Chipre de 1974 provocou a invasión de Turquía, e a ocupación da parte norte da internacionalmente recoñecida República de Chipre. En 1983, a comunidade turcochipriota declarou unilateralmente a independencia formando a República Turca do Norte de Chipre, unha entidade soberana que carece de recoñecemento internacional coa excepción de Turquía, e coa que a República Turca matén relacións diplomáticas, en violación da Resolución 550, adoptada o 11 de maio de 1984 polo Consello de Seguridade das Nacións Unidas.

Como resultado de que as dúas comunidades e os países involucrados se comprometeron a atopar unha solución pacífica para a disputa, as Nacións Unidas mateñen unha zona de amortiguación (a "Liña Verde") para evitar calquera tensión ou hostilidade intercomunal. Esta zona separa as áreas do sur da República de Chipre (predominantemente habitada por gregochipriotas), das áreas do norte (onde os turcochipriotas e os colonos turcos son agora maioría). Nos últimos anos produciuse un achegamente das relacións entre ámbalas dúas comunidades, e as negociacións para a reunificación recomezaron no 2014.

Notas
-----

1. ↑  The first UN Security Council resolution on the Turkish invasion (no 353), issued the same day the invasion begun, July 20, 1974.
2. ↑  United Nations General Assembly resolution 3212 (1974) titled "Question of Cyprus", later endorsed by the UN Security Council resolution 365 (1974).
3. ↑  The Annual Report of the Security Council 1974-1975 (see: "The Situation in Cyprus", p. 2-25), covering roughly the year following the Turkish invasion in summer 1974.
4. ↑  Anthony Eden, "Memoirs, Full Circle, Cassell, Londres 1960
5. ↑  Reuters, ed. (10 de novembro 2009). "FACTBOX: Key issues in Cyprus dispute". Arquivado dende o orixinal o 20 de setembro de 2013. Consultado o 10 de novembro de 2009.
6. ↑
7. ↑  U.N. Security Council resolution 541 (1983) that deplores the declaration of "independence" by the Turkish-Cypriot authorities as secessionist and declares it legally invalid.
8. ↑  U.N. Security Council resolution 550 (1984) condemning the "TRNC" recognition by Turkey.
9. ↑  Cyprus Mail 11 Feb 2014 Joint Declaration

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Conflito de Chipre Modificar a ligazón no Wikidata*** |

### Bibliografía

* Anastasiou, Harry (2008). Syracuse, New York: Syracuse University Press, ed. *The Broken Olive Branch: Nationalism, Ethnic Conflict and the Quest for Peace in Cyprus: The Impasse of Ethnonationalism*. ISBN 0-8156-3196-0.
* Dodd, Clement (1998). The Eothen Press, ed. *The Cyprus Imbroglio*. ISBN 0-906719-21-6.
* Dodd, Clement (ed.) (1999). The Eothen Press, ed. *Cyprus: The Need for New Perspectives*. ISBN 0-906719-23-2.
* Dodd, Clement (2010). Palgrave Macmillan, ed. *The History and Politics of the Cyprus Conflict*. ISBN 978-0-230-24211-1.
* Brewin, Christopher (2000). Eothen Press, ed. *European Union and Cyprus*. ISBN 0-906719-24-0.

### Ligazóns externas

* Liña de tempo – Chipre (BBC)
* UN resolutions list on the Cyprus issue
* Recent U.N. document: The question of human rights in Cyprus

|  |  |
| --- | --- |
| Control de autoridades | 
* Wd: Q245831
* BNCF: 27542
* BNF: 11947200x
* FAST: 1352681
* GND: 4068335-7
* LCCN: sh85035190
* NKC: ph122067

 |